《中都鼓楼赴储司彭晦虚亲丈之席别后寄怀》
明代·杨起元

第一山前第一楼，当年缔造协神谋。万家阛阓如鳞合，四野风神似海浮。

桐柏东来思禹绩，星辰北望见皇州。何许更作登楼赋，已为司徒半月留。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。